El text parla sobre el tema Multimèdia?
El Consejo General de Colegios oficiales de Educadoras y Educadores Sociales (CGCEES) és una corporació de dret públic, dotada de personalitat jurídica pròpia i plena capacitat per al compliment de les seves finalitats, constituït a partir de la Llei 41/2006, de 26 de desembre.Integra els col·legis d'educadors socials autonòmics d'Espanya i té la funció de coordinar-los i representar-los de forma conjunta. Reunits en assemblea els col·legis professionals d'educadores i educadors socials dels diferents territoris de l'Estat, els dies 6 i 7 de juliol 2007, a Sant Sebastià, van triar la primera Junta de Govern. Aquesta primera Junta de Govern té la funció de fer que aquest nou òrgan de coordinació dels col·legis professionals vagi assumint les tasques d'organització i representació dels educadors socials a l'Estat.Els seus antecedents foren la Coordinadora de Asociaciones de Educadores Especializados, nascuda el 1989, que va convertir-se més tard en la Federación Estatal de Asociaciones Profesionales de Educadores Sociales (FEAPES) l'any 1992. FEAPES va desaparèixer el 2001 i va reprendre la seva activitat l'Asociación Estatal de Educación Social (ASEDES), nascuda l'any 2000 i vigent fins a l'actualitat.Els seus objectius són: potenciar el reconeixement professional de les educadores i els educadors socials i de l'educació social; promoure i cooperar en el desenvolupament de l'associacionisme professional a nivell autonòmic, estatal i internacional; cooperar en la creació de col·legis professionals a totes les comunitats; treballar en la consecució de plans d'estudis específics per a l'obtenció del Grau en Educació Social; treballar en la promoció i l'aplicació de documents professionalitzadors a nivell estatal; definir la professió i les competències que li són pròpies; establir l'estatut professional de l'educador social; establir les polítiques d'imatge i comunicació a nivell estatal i internacional; i vetllar per la defensa de la professió davant qualsevol intrusisme.Cadascuna de les accions que duen a terme i promouen els col·legis que integren el Consejo es fonamenten en els següents principis ideològics: participació, representació, igualtat, solidaritat, cooperació, cohesió, corresponsabilitat, independència, coordinació, transparència, pluralitat, integració, dinamització, sostenibilitat, denúncia i proposta, autonomia, ètica i responsabilitat.Des de l'any 2002 publica RES, Revista de Educación Social.
No.